钦定古今图书集成/历象汇编/庶征典/第179卷 > 《诗经》 > 《小雅大田章》
## 钦定古今图书集成/历象汇编/庶征典/第179卷 > 《诗经》 > 《小雅大田章》

去其螟螣，及其蟊贼，无害我田稚。“田祖有神，秉畀炎
火。”

〈注〉“食心曰螟，食叶曰螣，食根曰蟊，食节曰贼，皆害苗之虫也。”稚，幼禾也。言其苗既盛矣，又必去此四者，然后可以无害田中之禾，然非人力所及也。“故愿田祖之神，为我持此四虫而付之炎火之中也。”姚崇遣使捕蝗，引此为证。夜中设火，火边掘坑，且焚且瘗，盖古之遗法如此。